Strenču iela (Rīga)
Šis raksts ir par ielu Rīgā. Par citām jēdziena Strenču iela nozīmēm skatīt nozīmju atdalīšanas lapu. Strenču iela ir Rīgas iela Latgales priekšpilsētas Avotu apkaimē. Strenču iela sākas pie Pērnavas ielas krustojuma un beidzas ar strupceļu. Ielas garums ir 74 metri, tā klāta ar asfalta segumu. Pirmoreiz Rīgas ielu sarakstos minēta 1935. gadā ar esošo nosaukumu, tas laika gaitā nav mainījies. Iela nosaukta par godu Strenču pilsētai Vidzemē.